Category: God die Vader
God onthou, maar Hy onthou nie alles nie.
Dit het ons verlede week gesien. Hy kies om nie sondes te onthou wat in Jesus se Naam aan sy voete neergesit is nie. Maar God het ’n langtermyn geheue vir sekere dinge. Ten minste is daar twee dinge wat Hy tot in ewigheid onthou. Die eerste is dat Hy vir altyd sal onthou om sy kinders styf vas te hou.
Jesus sê in Johannes 10:28-30 dat Hy vir al sy skape die ewige lewe gee en dat niemand ons ooit uit sy hand sal ruk nie. Nooit sal ons uit God se hand van genade glip nie. Daar’s ’n tweede ding wat God ook nooit sal vergeet nie, naamlik elke goeie daad wat ons in Sy Naam doen. In Matteus 10:42 sê Jesus dat as ons vir een van sy knegte ’n beker koue water gee, sal God dit onthou en dit terugbetaal. In Lukas 14:14 sê Jesus in dieselfde asem dat as iemand die armes, kreupeles, lammes en blindes uitnooi na ’n feesmaal, dan sal God dit onthou en hulle terugbetaal op die laaste dag. God het ’n langtermyn geheue vir goeie dade.
Elke beker koue water; elke daad van liefde hoe klein ook al, word deur Hom raakgesien… en onthou!
Ons dien ‘n wonderlike God … Hy kan julle beskerm dat julle veilig by Hom in sy nuwe wêreld aankom, vol vreugde en met lofliedere in julle hart sodat julle sy grootheid altyd kan beleef. Judas 1: 24
Voel jy dalk vandag moedeloos, hopeloos, hooploos, toekomsloos, visieloos, leweloos? As jy so voel, is jy een van biljoene in die wêreld. Onthou egter dat as jy die res van Psalm 121 lees en glo, dan het jy ‘n groot voorsprong bo baie… want daar is ‘n goeie einde.
– jou finansies sal eensklaps regkom nie
– jou motor gaan homself regmaak nie
– jy sal more dadelik by ‘n nuwe werk instap nie
– jou kinders sal nie jou hart breek nie
– jou huwelik gaan sommer dadelik regkom nie
– dit gaan goed met jou
– dan vlieg die volstruis in die windpomp in (dit is mos die Afrikaanse uitdrukking vir die pawpaw strike die fan)
– dan begin jy skarrel, jy maak planne, jy probeer dinge regkry, jy sukkel
– dan gaan soek jy hulp by mense – en word dikwels teleurgestel
– dan gaan jy na God toe en probeer met hom ‘n “deal” aangaan (jy weet, Here as U my help dan sal ek dit of dat doen, of prysgee, ens)
– dan gee jy Hom ‘n bietjie raad en ‘n paar voorstelle en tydskedules van hoe Hy jou probleem kan oplos
– dan eers begin jy opkyk na die berge – oorgegee aan Iemand groter as jy
– dan, uiteindelik, iewers, vertrou jy net op Hom
…eers as niks anders werk nie, soek ons na Hom. Hoekom begin ons nie by die laaste punt nie?
‘n Paar jaar gelede het dit sleg gegaan in my besigheid. Ek gaan toe bank toe vir ‘n leninkie, maar hulle sê toe nee. Ek was eers lekker vies vir hulle, maar toe sê ek vir die Here dat ek al my eie planne sal los, en Hom vertrou as die bank dan nie wil help nie. Binne ‘n maand was my probleme opgelos, sonder die bank! In dieselfde tydperk sit ek een aand in my motor buite die gym en vra die Here vir uitkoms – en dit hét gekom. Nie deurdat geld net in my skoot geval het, of iemand ‘n erfporsie aan my bemaak het nie, maar deurdat ek buitengewone goeie bestellings van kliënte af gekry het …. ek moes wérk! My probleem was dat ek gedink het dinge gaan nooit weer verander nie; ek was verkeerd, want ek het vasgehaak by vers 1 van Ps 121. Kan jy die Here genoeg vertrou dat die uitkoms wat Hy gaan bring die beste is, al sal dit dalk nie pynloos wees nie, of nie volgens jou tydskale wees nie?
– aanvaar dat slegte tye so normaal is soos ontbyt eet
– aanvaar dat dit menslik is om bekommerd te wees
– weet dat God nêrens heen is nie, Hy IS daar
– glo dat Hy ook jou slegte omstandighede kan gebruik
– aanvaar dat jou eie planne kan misluk
– aanvaar dat Hy vir jou “nee” kan sê vir dit waarvoor jy bid – Hy weet beter
– aanvaar dat dit dalk nóg slegter kan gaan
– glo dat dit weer beter sal gaan
– moenie jou toevlug by mense gaan soek nie
– wag op die Here! Wag en vertrou.